Leo Sepp

Leo Bodo Sepp (7. november 1892 Simuna – 13. detsember 1941 Ussollagi vangilaager, Permi oblast) oli Eesti poliitik, rahandustegelane ja kirjanik (pseudonüüm Rein Sarvesaare).

 Elulugu 
Leo sündis 1892. aastal Virumaal vallakirjutaja pojana. Ta õppis Tartu Reaalkoolis ja kõrghariduse omandas Riia Polütehnikumi kaubandusosakonnas 1914. aastal. Leo Sepp oli korporatsioon Vironia liige.  

1913. aastast alates töötas Sepp Viljandi Vastastikuse Krediitühingu asjaajajana. Pärast veebruarirevolutsiooni puhkemist valiti Sepp 1917. aasta mais Viljandi maakonna miilitsaülem ja juulis Viljandi maakonna valitsuse esimees. 1918. aastal vangistati Sepp enamlaste võimude korraldusel ja saadeti koos teiste Viljandi juhtivate tegelastega Peterburi Krestõ vanglasse, kust ta vabanes pärast Bresti rahu sõlmimist, 1918. aasta märtsis.Kodumaale tagasi jõudnud pantwangid., Postimees (1886-1944), nr. 26, 30. märts 1918 

Sepp osales Vabadussõjas 1. Ratsapolgu koosseisus, hiljem määrati ta riigikontrolli sõjaväeosakonna peakontrolöriks. Pärast sõda tehti Sepast 1921. aasta mais Eesti Panga direktor. Detsembris 1924 kutsuti ta Jüri Jaaksoni moodustatud valitsusse rahaministriks, sellel ametikohal püsis Sepp mitme valitsuse koosseisus kuni detsembrini 1927, korraldades ka 1927. aasta rahareformi, mida rahvusvahelised uurijad on hiljem pidanud oma aja üheks eesrindlikumaks rahareformiks maailmas. 1928. aastal asus ta Kommertspanga direktori kohale Tallinnas. 1930. aastate alguses tegutses Sepp mitmes eraettevõttes direktorina. 1935–1938 oli ta Riias Rigas Manufaktura direktor Eesti aktsionäride esindajana. 

1938. aasta mais valiti Sepp majandusministriks, kuhu ta jäi kuni 1940. aasta juunivalitsuseni. Ta oli tuntud oma selge visiooni tõttu, kuidas peaks Eestit majandama. Näiteks ütles ta 30. novembril 1938 Riigivolikogus: "Mina ütlen aga, et oleme rikas rahvas, rahvas, kes võib iga aasta – koguni oma tervise rikkumiseks – ära raisata tubaka ning alkoholi peale üle 30 miljoni krooni. Kui teie ütlete, et valitsus oma poliitikaga rahvast on õpetanud jooma, siis ei ole see õige. – Kui nüüd on välja antud tubaka ja alkoholi peale 33,9 miljonit paberikrooni, siis anti 1928. a. selle peale 31,5 milj. kuldkrooni. Kui niisugune rikas rahvas ise ei oska väikest osagi sellest raiskamisest kulutada millegi ilusama, kaunima ja jäädavama loomiseks, siis on riigivõim kohustatud seda korraldama.""Rahvusliku suurtööstuse loomisele". Rahvaleht, 1. detsember 1938, nr 227, lk 7. 

Sepp arreteeriti NKVD poolt 1941. aastal ning suri vangistuses. 

 Tunnustus 
1939 – Valgetähe I klassi teenetemärk
Läti Kolme Tähe ordeni I klassi kavaler

 Viited 

 Kirjandus 
 "300.000 inimest ootab õiget töölerakendamist". Rahvaleht, 29. mai 1940, nr 124, lk 7–8.

 Välislingid 


Kategooria:Eesti rahandusministrid
Kategooria:Eesti majandusministrid
Kategooria:Riigi Majandusnõukogu liikmed
Kategooria:Kaubandus-Tööstuskoja liikmed
Kategooria:Uuendusliidu poliitikud
Kategooria:Eesti kirjanikud
Kategooria:Viljandi maavanemad
Kategooria:Viljandi linnavolikogu liikmed
Kategooria:Vabadussõja veteranid
Kategooria:Eesti ratsaväeosade koosseis
Kategooria:Eesti pankurid
Kategooria:Valgetähe I klassi teenetemärgi kavalerid
Kategooria:Kolme Tähe ordeni kavalerid
Kategooria:Korporatsioon Vironia liikmed
Kategooria:Eesti represseeritud isikud
Kategooria:Sündinud 1892
Kategooria:Surnud 1941